Amber Food grupė

Amber Food grupė – lietuviško kapitalo uždara akcinė bendrovė, valdanti virš 50 restoranų visoje Lietuvoje.Į restoranus po truputį sugrįžta lankytojai, netrūksta ir užsieniečių, BNS, 2020-05-28 Veikia nuo 1994 m., yra tapusi viena didžiausių maitinimo paslaugas teikiančių įmonių grupių Baltijos šalyse.EDI sprendimas „Amber Food grupės“ restoranuose, Edisoft, 15/10/2018 Įmonės akcijas valdo Amber Food vadovas Gediminas Balnis.G. Balnis užbaigė „Amber Food“ restoranų grupės akcijų išpirkimo sandorį, Verslo Žinios, 2022-05-31 Iki 2022 m. gegužės tarp akcininkų buvo ir bendrovė „Deltos investicijos“, priklausanti Visvaldui Matijošaičiui.„Amber Food“ grupės pelnas pernai mažėjo 2,3 karto iki 535 tūkst. eurų, delfi.lt, 2021-06-25

 Antrinės įmonės 

Amber Food grupei priklauso:
 „Beer Garden“
 „Charlie Pizza“ (Amber Food, UAB)
 „EatSUSHI“
 „Grill Terrace“ (Amber Food, UAB)
 „Guacamole“
 „Katpėdėlė“ (Amber Food, UAB)
 „La Crepe“ (Amber Food, UAB)
 „Lunch up“
 „Manami“ (Neragauta Azija, UAB)
 Viešbutis ir restoranas „Metropolis“Visvaldo Matijošaičio įmonė įsigijo legendinį Kauno „Metropolį“, 15min.lt, 2017-10-17
 „Mollusca“ (Saldi kava, UAB)
 „Skonis“
 „Spirgis“
 „Sugamour“ (Saldi kava, UAB)
 „WOKout“

Iki 2022 m. kovo 1 d. Amber Food administravo restoranų tinklą „Carskoje Selo“.Vilniuje nebeliko prekinio ženklo „Carskoje Selo”, delfi.lt, 2022-03-01

2015-05-13 – 2025-01-15 veikė kavinė „Sugamour“ (Saldi kava, UAB), kuri uždaryta dėl finansinių problemų.Duris užveria „Sugamour“: tai – svajonės pabaiga, delfi.lt, 2025-01-16

 Kritika 

2022 m. vasario pabaigoje prasidėjus Rusijos invazijai į Ukrainą, Amber Food sulaukė kritikos dėl sąsajų (per akcininką Visvaldą Matijošaitį) su veiklos Rusijoje nenutraukiančia „Vičiūnų grupe“. Kovo pabaigoje maisto išvežiojimo paslaugas teikiančios įmonės „Wolt“ ir „Bolt“ pašalino Amber Food grupės restoranus iš savo sistemų, tačiau gavusios patikinimą, kad veikla Rusijoje nutraukiama, bendradarbiavimą su restoranais atnaujino.„Wolt“ ir „Bolt food“ nutraukė bendradarbiavimą su „Amber Food“ grupe, delfi.lt, 2022–04–20 Balandžio mėnesį paaiškėjus, kad „Vičiūnų grupė“ Rusijoje veiklą tęs dar kelis mėnesius,Dainius Matijošaitis: skubotas pasitraukimas iš Rusijos sužlugdytų visą „Vičiūnų grupę“, lrt.lt, 2022–04–14 balandžio 12 d. Kaune buvo surengtas protestas prie restorano „Charlie Pizza“,Prie „Charlie Pizza“ restorano Kaune surengtas protestas: nori būti sotus – perlipk kūną, 15min.lt, 2022–04–12 o balandžio 20 d. platesnio masto akcija prie daugelio Amber Food grupės restoranų.Aktyvistai ragina neiti į „Amber Food“ tinklo restoranus: dalis atėjusiųjų pavalgyti apsigalvojo, lrt.lt, 2022–04–20 Tą pačią dieną „Wolt“ ir „Bolt“ dar kartą pašalino restoranus iš savo platformų.„Wolt“ ir „Bolt Food“ platformose nebeliko V.Matijošaičio netiesiogiai valdomų restoranų, 15min.lt, 2022–04–20 Amber Food grupės vadovas Gediminas Balnis pavadino kritiką „politikavimu“ ir kenkimu Lietuvos įmonėms, kuriose įdarbinti nuo karo pabėgę ukrainiečiai.„Amber Food“ vadovas apie „Wolt“ ir „Bolt Food“ sprendimą: jie atima iš ukrainiečių duoną, lrt.lt, 2022–04–20

2022 m. gegužės 31 d. Gediminas Balnis perpirko su V. Matijošaičiu siejamų įmonių kontroliuojamas akcijas ir tapo vieninteliu Amber Food akcininku. Atsižvelgiant į tai, buvo atnaujintas bendradarbiavimas su „Wolt“ ir „Bolt Food“ platformomis.„Amber Food“ restoranų grupė sugrįžo į „Wolt“ ir „Bolt Food“ platformas, Verslo Žinios, 2022-06-16

 Šaltiniai 

Kategorija:Lietuvos įmonės